Betegnelsen websted er en teknologiafhængig betegnelse (baseret på protokollerne http og https), som er afledt af den engelske betegnelse website. Vi bør undgå teknologiafhængige betegnelser og benytte generelle betegnelser for steder på internettet. 
Net er en forkortelse af internet og sted er dansk for site. Det giver betegnelsen "netsted". 
Men er der nogen, der bruger det udtryk i daglig tale? Vi snakkede om smartmobil vs. smarttelefon vs. smartphone forleden, jeg mener ikke at vi død og pine skal gennemtvinge fordanskede udtryk, som ikke er i gængs brug. Mvh () 27. jan 2017, 14:48 (CET)
Hvis vi skal holde os til gængs brug, så burde det nærmere hedde hjemmeside. Det er mit indtryk, at det er betydeligt mere brugt end websted, der igen er betydeligt mere brugt end netsted. -- () 27. jan 2017, 14:55 (CET)
Jeg dropper forslaget eftersom det ikke harmonerer med interwikierne. Det jeg i virkeligheden ønsker er en overordnet kategoristruktur som er uafhængig af de specifikke internetteknolgier. -- () 27. jan 2017, 14:58 (CET)
Noget så gammeldags som en FTP-server er fx ikke et websted, men det er et netsted. -- () 27. jan 2017, 15:02 (CET)
Jeg er temmelig sikker på at det aldrig er blevet anvendt i praksis om en ftp-server. Jeg mener, som sagt, ikke at vi skal opfinde fordanskninger, udelukkende for at få det til at passe ind i en kategoristruktur. Ligesom med smartmobil, så er netsted åbenbart hellere ikke et anerkendt ord. Mvh () 27. jan 2017, 15:21 (CET)
Nej, men det er netavis og netbank, så svaret er forskelligt. For nogle år siden hed det internetavis og internetbank. -- () 27. jan 2017, 15:29 (CET)
Jeg er ikke sikker på at termerne websted, netsted, website, site eller hjemmeside er helt ækvivalente, men blandt dem er "netsted" da det mindst brugte. Her antyder "hjemmeside" noget web 1.0 mens websted, website eller site er mere web 2.0. -- () 27. jan 2017, 21:17 (CET)
